**DISGRIFIAD O’R SWYDD – Swyddog Hinsawdd**

|  |  |
| --- | --- |
| **Teitl y swydd:** | **Swyddog Hinsawdd** |
| **Cyflogwr:** | ecodyfi |
| **Lleoliad:** | ecodyfi, Y Plas, Machynlleth |
| **Cyflog:** | £23,600 y flwyddyn pro rata h.y. £10,205 |
| **Oriau Gwaith:** | Contract cyfnod penodol am 12 mis. 16 awr yr wythnos. |
| **Rheolwr Llinell:** | Rheolwr ecodyfi |
| **Yn gyfrifol am:** | gwirfoddolwyr |
| **Diben y Swydd:**   * Cynyddu effeithiolrwydd ecodyfi wrth ymateb i’r argyfwng hinsawdd ar draws ardal Biosffer Dyfi a thu hwnt gan roi ystyriaeth hefyd i’r argyfwng bioamrywiaeth; * Cynnal a chynyddu momentwm Gweithredu ar yr Hinsawdd Machynlleth, *Windfall*  (Ymddiriedolaeth Ynni Cymunedol Canolbarth Cymru) a Chronfa Ynni Cymunedol Dyfi yn benodol. | |
| **Prif Ddyletswyddau a Chyfrifoldebau:**   * Darparu gwasanaethau ysgrifenyddiaeth i Fwrdd *Windfall* ac i Bwyllgor y Gronfa Ynni Cymunedol. * Rhoi cyhoeddusrwydd i’r cyllid grant yma, mynd ati i chwilio am ymgeiswyr a’u helpu i wneud cais. * Cefnogi’r Grŵp Llywio a grwpiau eraill o wirfoddolwr ym mhroses Gweithredu Cymunedol Machynlleth (GCM). * Rheoli a hyrwyddo Caffi Trwsio Machynlleth a mentrau tebyg wrth gefnogi mwy o gyfrifoldeb i wirfoddolwyr. * Arwain datblygu a rheoli cynlluniau rhannu e-feiciau a chamera thermol / effeithlonrwydd ynni ym Machynlleth. * Cymryd cyfrifoldeb am fentrau eraill lle bo’n briodol a datblygu rhai newydd. * Helaethu’r gwefannau perthnasol a’u cadw’n gyfredol, yn enwedig Gweithredu ar yr Hinsawdd a *Windfall* Machynlleth. * Defnyddio’r cyfryngau cymdeithasol a thraddodiadol i hyrwyddo a chynyddu ymwneud â’r mentrau hyn a rhai eraill sy’n berthnasol. * Cael gwybodaeth gan weithgorau GCM a’i lledaenu drwy gylchlythyrau a dulliau eraill. * Chwilio am ffynonellau cyllid a llunio ceisiadau, gan weithio ar y cyd â’r Rheolwr a gwirfoddolwyr GCM fel bo’n briodol. * Mynychu cyfarfodydd staff ym Machynlleth neu’n rhithiol. * Cymryd cyfrifoldeb am weinyddu’i swyddfa o ddydd i ddydd ac ateb ymholiadau. * Cyflawni unrhyw ddyletswyddau tebyg eraill a all o fewn rheswm fod yn ofynnol i’r swydd. | |

**MANYLEB Y PERSON – Swyddog Hinsawdd**

|  |  |
| --- | --- |
| **Hanfodol** | **Dymunol** |
| Profiad o ddatblygu a rheoli prosiectau, gan gynnwys cymhwysedd ariannol | Profiad o weithio (gyda neu heb gyflog) yn sector yr amgylchedd neu’r sector datblygu cymunedol |
| Profiad o drefnu, hyrwyddo a/neu annog cyfranogaeth o weithredu cymunedol | Profiad o weinyddu systemau grant a’u pwyllgorau cymorth |
| Sgiliau rhyngbersonol a chyfathrebu rhagorol | Hanes o ddiddordeb mewn gweithredu cymunedol dros ddatblygu cynaliadwy |
| Y gallu i siarad Cymraeg a Saesneg | Y gallu i ddarllen ac ysgrifennu Cymraeg a Saesneg |
| Adnabyddiaeth dda o’r gymuned leol | Adnabod cysylltiadau allweddol yn sectorau’r amgylchedd a’r hinsawdd yng nghanolbarth Cymru |
| Gwybodaeth am newid yn yr hinsawdd | Y gallu i gyfathrebu’n effeithiol am achosion a goblygiadau newid yn yr hinsawdd |
| Dealltwriaeth sylfaenol o faterion ynni mewn cysylltiad â newid yn yr hinsawdd | Gwybodaeth am, a phrofiad o, gadwraeth ynni, ynni adnewyddadwy a/neu fentrau cerdded/beicio |
| Cymhwysedd gyda TG gan gynnwys gwybodaeth helaeth o sut i ddefnyddio Word, Excel a systemau Microsoft. | Profiad o ddefnyddio’r cyfryngau cymdeithasol i hyrwyddo ac ymgysylltu, ac o ddiweddaru gwefannau. |
|  | Profiad o ddatblygu deunyddiau cyhoeddusrwydd |
| Y gallu i weithio’n annibynnol heb fawr o oruchwyliaeth; yn hunanysgogol a rhagweithiol | Gradd a/neu gymhwyster proffesiynol perthnasol |
| Profiad blaenorol o reoli ei systemau gweinyddu swyddfa ei hun | Trwydded yrru gyfredol |